ΑΠΌΦΑΣΗ EUSEC/1/2009 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 25ης Σεπτεμβρίου 2009 σχετικά με τον διορισμό του Αρχηγού της Αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (2009/723/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την ίδρυση της Ευρωπαϊκής Ένωσης, και ιδίως το άρθρο 25 παράγραφος 3, την κοινή δράση 2009/709/ΚΕΠΠΑ του Συμβουλίου, της 15ης Σεπτεμβρίου 2009, σχετικά με τη συγκρότηση αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (1) και ιδίως το άρθρο 8, Εκτιμώντας τα ακόλουθα: (1) Σύμφωνα με το άρθρο 8 της κοινής δράσης 2009/709/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει τις μετέπειτα αποφάσεις σχετικά με τον διορισμό του Αρχηγού Αποστολής. (2) Στις 24 Ιουνίου 2008, ο κ. Jean-Paul MICHEL διορίστηκε Αρχηγός της EUSEC RD Congo. (3) Ο Γενικός Γραμματέας/Ύπατος Εκπρόσωπος πρότεινε τον εκ νέου διορισμό του κ. Jean-Paul MICHEL ως Αρχηγού Αποστολής της EUSEC RD Congo, ΑΠΟΦΑΣΙΖΕΙ: Άρθρο 1 Ο κ. Jean-Paul MICHEL διορίζεται Αρχηγός της Αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo). Άρθρο 2 H παρούσα απόφαση παράγει αποτελέσματα από την 1η Οκτωβρίου 2009. Βρυξέλλες, 25 Σεπτεμβρίου 2009.

[Source: multi_eurlex | Tokens: 1373]